《出北城与严唯中倪本端同行》
明代·陆深

天门积雨洗炎蒸，日射西山紫翠层。白发先朝老供奉，青衫骑马向诸陵。

幸陪鸳侣时相并，欲挽龙髯却未能。流水稻田城北路，去来吾记昔年曾。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。